ᐊᑦᑕᑕᖅ **“**ᐱ**”**

ᓄᓇᓯᒃᑯᑦᐸᐸᑦᑎᕕᖓ

ᐊᑐᖅᑕᐅᓯᒪᓕᕇᖅᓯᒪᔪᑦ ᐅᓂᒃᑳᖅᑕᐅᓂᖏᑦ  
**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ᑐᑭᓯᒋᐊᖅᑎᑦᑎᔾᔪᑎ

1. ᓄᓇᓯᒃᑯᑦ ᐸᐸᑦᑎᕕᖓ (“ᐸᐸᑦᑎᔩᑦ”) ᐱᒋᐊᖅᑕᐅᓚᐅᖅᓯᒪᕗᖅ 1976ᒥ.
2. ᑎᑭᖦᖢᒍ 2020ᒧᑦ, ᐱᒋᔭᐅᔪᑐᐊᖑᓕᖅᑐᖅ ᐸᐸᑦᑎᔨᓄᑦ ᓄᓇᓯᒃᑯᑦ ᑯᐊᐳᕋᐃᓴᖓᑦ (“ᓄᓇᓯ”) ᐱᓕᕆᓂᐊᕐᓂᕋᐃᓪᓚᕆᒍᑎᒃᓴᓪᓗ ᑎᑎᕋᖅᓯᒪᔪᑦ ᓄᓇᓯᒃᑯᓐᓂᒃ ᑐᓂᔭᐅᓯᒪᔪᖅ.
3. ᐄᑲᒪᑖᒃᓯᓕᕆᓂᕐᒧᑦ ᐱᖁᔭᖅ (“ᑖᒃᓰᔭᐅᑎᓄᑦᐱᖁᔭᖅ”) ᐊᓯᔾᔨᖅᑕᐅᓯᒪᓕᕐᓂᖏᓐᓄᑦ, ᐸᐸᑦᑎᔩᑦ ᓄᓇᓯᒃᑯᓐᓂ ᓂᐅᕕᐊᒃᓴᖃᖁᔨᓕᓚᐅᖅᑐᑦ ᑐᓐᓂᖅᓴᖅᑕᐅᓗᓂᓘᓐᓃᑦ ᐱᖓᓱᓄᑦ ᐊᕕᒃᑐᖅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᒡᕕᖏ ᓄᓇᕗᒻᒥ.
4. ᑖᒃᓰᔭᐃᕐᓂᕐᒧᑦ ᐱᖁᔭᖅ ᐊᓯᔾᔨᖅᑕᐅᑎᓪᓗᒋᑦ ᐊᒃᓱᕈᕐᓇᖅᓯᔾᔪᑎᓚᐅᕐᒪᑦ ᐸᐸᑦᑎᔩᑦ ᑎᑎᕋᖅᑐᐅᔭᕆᐊᖃᕐᓂᖏᓐᓄᑦ, ᐸᐸᑦᑎᔩᑦ ᐃᓱᒪᒃᓴᖅᓯᐅᓕᓚᐅᕐᒪᑕ ᐸᐸᑦᑎᔨᐅᓂᖓ ᓄᖅᑲᖅᑎᑕᐅᖁᔭᐅᓕᖅᖢᓂ.
5. ᐸᐸᑦᑎᔩᑦ ᓄᓇᓯᒃᑯᑦ ᑎᒍᒥᐊᖅᑕᖏᑕ ᐃᓚᖏᓐᓂᒃ ᓂᐅᕕᐊᒃᓴᖃᓕᓚᐅᖅᑐᑦ ᓄᓇᓯᒃᑯᓐᓄ ᑐᓐᓂᖅᓴᖅᑕᐅᓕᖅᖢᑎᒡᓗ ᑮᓇᐅᔭᑦ ᐊᒥᐊᒃᑯᔪᑦ ᐊᕕᒃᑐᖅᓯᒪᔪᓄᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᓐᓄᑦ ᑎᓯᐱᕆ 2020 ᓄᕐᖑᐊᓂ.
6. ᐸᐸᑦᑎᔨᒃᑯᑦ ᑎᒍᒥᐊᖅᑎᐅᓕᖅᐳᑦ $3,502,311.94ᓂᒃ ᓄᓇᓯᒃᑯᓐᓄᑦ ᑐᓂᔭᐅᓂᐊᕐᓂᕋᖅᑕᐅᓚᐅᖅᓯᒪᔪᓂᒃ. ᑖᒃᑯᐊ ᑮᓇᐅᔭᓕᕆᔾᔪᑎᖏᑦ ᑐᓐᓂᖅᓴᖅᑕᐅᖁᔭᐅᖕᒪᑕ ᑖᒃᓰᔭᕈᑏᑦ 3 ᑎᑎᕋᖅᑕᐅᔭᕆᐊᓕᖕᓄᑦ, ᐃᓕᓴᕆᔭᐅᔾᔪᑎᑖᕈᒪᓪᓗᑎᒃ ᑲᓇᑕᐅᑉ ᑖᒃᓰᔭᕈᑎᓕᕆᔨᒃᑯᖏᓐᓂᒃ ᒪᑐᔭᐅᓗᓂᓗ ᐸᐸᑦᑎᔩᑦ ᑎᒍᒥᐊᖅᓯᓂᖅ. ᑕᐃᒎᓯᖅ “ᑮᓇᐅᔭᖃᖅᑎᐅᓂᕐᒧᑦ ᑐᓂᓯᓂᖅ” ᑐᑭᖃᕐᒪᑦ ᑮᓇᐅᔭᓕᕆᔨᒃᑯᑦ ᓴᖅᑭᑦᑏᔭᕆᐊᖃᕐᓂᖏᓐᓂᒃ ᐃᖅᑲᖅᑐᐃᕕᓕᕆᔨᒃᑰᕐᓗᑎᒃ ᑕᐃᒃᑯᐊᓗ ᐃᑲᔫᓯᐊᖅᑖᕈᑎᓕᕆᓂᕐᒧᑦ ᑮᓇᐅᔭᓕᕆᔾᔪᑎᐅᕙᓚᐅᖅᑐᑦ ᑎᑎᕋᖅᑕᐅᕙᓪᓕᐊᖃᑦᑕᓚᐅᖅᑐᓪᓗ ᐸᐸᑦᑎᔨᓄᑦ ᐱᒋᔭᐅᔪᓕᒫᓪᓗ. ᑮᓇᐅᔭᓕᕆᓂᖅ ᐃᓚᖃᖅᖢᑎᒃ ᐱᖁᑎᑖᕈᑎᕕᓃᑦ ᐱᖁᑎᑖᕕᓃᓪᓗ ᓇᒧᑦ ᑐᓐᓂᖅᓴᑕᐅᓚᐅᕐᒪᖔᑕ.

ᐃᓄᐃᑦ ᐱᕙᓪᓕᐊᔪᓕᕆᔨᒃᑯᖏᑦ ᐃᓕᔭᐅᓂᖓ ( ᐊᓯᐊᓂᒃ ᐊᑦᑎᖅᑕᐅᓚᐅᓯᒪᔪᑦ ᐃᒪᓐᓇ ᓄᓇᓯ ᐸᐸᑦᑎᔩᑦ)

1. 1976ᒥ, ᐃᓄᐃᑦ ᑕᐱᕇᑦ ᑲᓇᑕᒥ ᓴᖅᑭᑦᑏᓕᓚᐅᖅᑐᑦ ᐃᓄᐃᑦ ᐱᕙᓪᓕᐊᔪᓕᕆᔨᒃᑯᖏᓐᓂᒃ ᐱᕙᓪᓕᐊᔭᐅᔪᑦ ᐱᒋᐊᖅᑕᐅᖁᓕᖅᖢᒋᑦ ᐃᓄᐃᑦ ᓄᓇᕗᒻᒥ ᓄᓇᓕᖕᓃᑦᑐᓄᑦ.
2. ᐃᓄᖕᓄᑦ ᐱᕙᓪᓕᐊᔪᓕᕆᔨᒃᑯᖏᑦ ᓇᖕᒥᓂᖃᑦᑎᐅᓂᕐᒧᑦ ᑐᕌᖓᓚᐅᖅᓯᒪᔪᑦ ᓇᖕᒥᓂᖃᕐᓂᖅ ᐱᕚᓪᓕᖅᑕᐅᖁᓪᓗᒍ ᐃᖅᑲᓇᐃᔮᒃᓴᓂᒡᓗ ᓴᖅᑭᑦᑎᕙᓪᓕᐊᖁᓪᓗᒋᑦ ᐃᓄᐃᑦ ᓄᓇᖏᓐᓂᒃ. ᐊᑎᖃᓚᐅᖅᓯᒪᔫᒐᓗᐊᖅ ᓄᓇᓯᒥᒃ.
3. ᐊᑕᐅᓯᕐᒥᒃ ᑎᒍᒥᐊᖅᑎᖃᖅᖢᓂ ᓄᓇᓯ ᑐᓂᔭᐅᓪᓗᓂᓗ ᔭᐃᒥᓯ ᐊᕐᕚᕐᓗᖕᒧᑦ, ᐃᓄᐃᑦ ᑕᐱᕇᑦ ᑲᓇᑕᒥ ᑕᐃᔅᓱᒪᓂ ᐊᖓᔪᖅᑳᕆᔭᐅᑎᓪᓗᒍ, ᐊᑕᐃᓯᕐᒥ ᑎᒍᒥᐊᖅᑎᐅᔪᖅ ᐃᓄᓕᒫᑦ ᑭᒡᒐᖅᑐᖅᖢᓂᒋᑦ ᐊᖏᖃᑎᒌᒍᑎᐅᓪᓗᓂ ᐃᓄᐃᖅ ᓄᓇᕗᒻᒥ ᓄᓇᖃᖅᑎᐅᔪᓄᑦ ᑲᓇᑕᐅᓪᓗ ᓯᕗᓕᖅᑎᕐᔪᐊᖓ ᑯᐃᓐ ᐃᓕᓴᐱ (ᓄᓇᕗᑖᕈᑎᒧᑦᐊᖏᖃᑎᒌᒍᑎ), ᐊᑎᓕᐅᖅᑎᓪᓚᕆᖃᓚᐅᖏᒻᒪᑕ ᐸᐸᑦᑎᔨᐅᔪᑦ ᐊᖏᖃᑎᒌᒍᑎᒧᑦ ᐱᔾᔪᑎᐅᓪᓗᓂ.

ᓄᓇᓯ ᑮᓇᐅᔭᖃᖅᑎᑕᐅᓂᖓ ᐊᐅᓚᑕᐅᓂᖓᓗ

1. ᑲᓇᑕᐅᑉ ᐃᒻᐱᐅᕆᐅᓪ ᑮᓇᐅᔭᒃᑯᕕᖓ (ᓰᐊᐃᐲᓰ) ᐊᖏᖅᓯᓚᐅᕐᒪᑕ $25ᒥᓕᐊᓐᓂᒃ ᐊᑭᓕᒃᓴᖅᑖᕈᓐᓇᐅᑎᑖᖅᑎᑦᑎᓪᓗᑎᒃ ᑮᓇᐅᔭᓂᒃ ᑐᓂᔭᐅᓛᕐᓂᐊᕐᓂᖏᓐᓄᑦ ᓂᕈᐅᖕᓂᖃᕐᓂᖏᓐᓄᑦ ᓄᓇᕗᑖᕈᑎᒧᑦ ᐊᖏᖃᑎᒌᒍᑎᒃᑯᑦ. ᖃᖓᑦᑎᐊᙳᑦᑎᓪᓗᒍ, ᐃᓄᐃᑦ ᐱᕙᓪᓕᐊᔪᓕᕆᔨᒃᑯᖏᑦ ᐊᓯᐊᓂᒃ ᐊᑦᑎᖅᓰᓪᓗᑎᒃ “ᓄᓇᓯ ᑯᐊᐳᕋᐃᓴᒥᒃ”.
2. ᓄᓇᓯᒃᑯᑦ ᓰᐊᐃᐲᓰᑯᑎᒍᑦ ᐊᑐᖅᑐᐊᓕᓚᐅᖅᑐᑦ ᓂᐅᕕᕈᑎᒃᓴᖏᓐᓂᒃ ᐊᐅᓚᔾᔪᑎᒃᓴᖏᓐᓂᓪᓗ ᓄᓇᓯᒃᑯᑦ ᐊᕕᒃᑐᖅᓯᒪᓂᒃᑯᓪᓗ ᐃᓄᐃᑦ ᑲᑐᔾᔨᖃᑎᒌᒡᕕᖏᑦ.

ᓄᓇᓯᒃᑯᓐᓂᒃ ᑎᒍᒥᐊᖅᑎᐅᓂᕐᒧᑦ ᐸᐸᑦᑎᔩᑦ ᐅᓂᒃᑲᐅᓯᕆᔭᐅᓂᖓ

1. ᐸᐸᑦᑎᔩᑦ ᑎᑎᕋᖅᓯᒪᔪᑎᒍᑦ ᐋᖅᑭᐅᒪᓂᖃᓚᐅᖏᒻᒪᑦ ᑭᓯᐊᓂᓕ ᓯᑎᐱᕆ 20, 1985ᙳᖅᑎᓪᓗᒍ (ᓯᕗᓪᓕᖅᐹᖅᐸᐸᑦᑎᔩᑦ) ᐊᖏᖃᑎᒌᒍᑎᐅᓪᓗᓂ ᓄᓇᕗᑦ ᑐᙵᕕᒃᑯᓐᓂ (**“**ᑐᙵᕕᒃᑯᑦ**”**), ᓄᓇᓯᒃᑯᑦ, ᕿᑎᖅᒥᐅᑦ, ᑭᕙᓪᓕᕐᒥᐅᑦ, ᕿᑭᖅᑕᓂᕐᒥᐅᓪᓗ. ᓯᕗᓪᓕᐹᒥ ᐸᐸᑦᑎᔩᑦ ᐅᖃᖅᓯᒪᓚᐅᕐᒪᑕ ᑖᒃᑯᐊ ᐊᕕᒃᓯᑐᖅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᒡᕖᑦ ᑭᒡᒐᖅᑐᐃᔭᕆᐊᖃᕐᓂᖏᓐᓂᒃ “ᐃᓚᒋᔭᐅᔾᔪᑎᓕᕆᓂᕐᒧᑦ ᐸᐸᑦᑎᔨᐅᓂᕐᐊᓂᕐᒧᑦ”.
2. ᐃᓚᒋᔭᐅᔪᖅ ᑭᓇᑐᐃᓐᓇᐅᔪᓐᓇᖅᖢᓂ ᐱᔾᔪᑎᐅᓗᓂᓘᓐᓃᑦ. ᑐᑭᓕᒃ ᑭᓇᑐᐃᓐᓇᖅ ᑭᓱᑖᕈᑎᓘᓐᓃᑦ ᑭᒡᒐᖅᑐᐃᓗᑎᒃ ᑎᒍᒥᐊᖅᓯᔨᐅᓂᐊᖅᑐᑦ.
3. ᐸᐸᑦᑎᔩᑦ ᐊᐅᓚᑦᑎᓚᐅᕐᒪᑕ ᓄᓇᓯᒃᑯᓐᓂ ᓄᓇᓯᒃᑯᑦ ᑕᒪᐃᓐᓂᓕᒫᖅ ᑎᒍᒥᐊᖅᑎᐅᓂᖏᓐᓄᑦ ᐱᔾᔪᑎᒋᓪᓗᒍ. ᐸᐸᑦᑎᔩᑦ ᓇᖕᒥᓂᖅ ᑲᑎᒪᔨᖃᕐᓂᕐᒧᑦ ᒪᓕᒐᖃᖅᖢᑎᒃ ᓂᕈᐊᖅᓯᕙᓪᓕᐊᓂᐊᓕᖅᑎᓪᓗᒋᑦ ᑲᑎᒪᔨᒃᓴᖏᓐᓂᒃ, ᓄᓇᓯᒃᑯᒃ, ᐃᒪᓐᓇᖃᐃ, ᑲᑐᔾᔨᖃᑎᒌᒍᑏᑦ ᐃᓄᐃᑦ ᓄᓇᕗᒻᒥ ᐃᓚᒋᔭᐅᔾᔪᑎᒋᔭᖏᑦ ᑮᓇᐅᔭᓕᐅᕈᓐᓇᕐᓂᕐᒧᑦ ᐱᕙᓪᓕᐊᔭᐅᖁᓕᖅᖢᒋᑦ ᐃᓄᐃᑦ ᓄᓇᕗᒻᒥ ᑭᒡᒐᖅᑐᖅᖢᒋᑦ.
4. ᓯᕗᓪᓕᑦᐹᒥ ᐸᐸᑦᑎᔩᑦ ᓂᕆᐅᓂᖃᓚᐅᖅᑐᑦ ᓄᓇᓯ ᑎᒍᒥᐊᖅᑕᐅᓂᖓᓄᑦ ᑭᒡᒐᖅᑐᐃᔾᔪᑎᐅᔪᒃᓴᐅᖕᒪᑦ ᐱᖓᓱᓄᑦᒃ (3) ᐊᕕᒃᑐᖅᑕᐅᓯᒪᔪᓄᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᓐᓄᑦ ᐊᕕᒃᑐᖅᓯᒪᓂᖏᑎᒍᑦ, ᐊᑐᓂ ᐃᓕᓴᕆᔭᐅᔾᔪᑎᑖᓚᐅᖅᑐᑦ ᐃᓄᐃᒃ ᑲᑐᔾᔨᖃᑎᒌᒡᕕᖏᑦ ᐊᑐᖅᖢᒍ ᓄᓇᕗᑖᕐᓂᕐᒧᑦ ᐊᖏᖃᑎᒌᒍᑎᒥ.
5. ᐊᑐᓂ ᐊᕕᒃᑐᖅᓯᒪᓂᒃᑯᑦ ᑲᑐᔾᔨᖃᑎᒌᑦ ᑎᒍᒥᐊᖅᑎᐅᓇᑎᒃ ᑮᓇᐅᔭᖃᖅᑎᐅᔪᑦ, ᑮᓇᐅᔭᓂᒃ ᐱᕈᓴᐃᔨᐅᖏᖦᖢᑎᒃ ᑲᑐᔾᔨᔪᑦ, ᑕᒪᐃᓐᓂᒃ ᐊᑕᐅᓯᕐᒥᒃ ᐃᓕᖅᑯᓯᖃᖅᑎᑕᐅᓪᓗᑎᒃ, ᐅᑯᓂᖓ “ᐸᖅᑭᔨᐅᓗᑎᒃ, ᓴᐳᔾᔨᔨᐅᓗᑎᒃ ᓴᖅᑭᔮᖅᑎᑦᑎᔨᐅᓗᑎᒡᓗ ᐃᓄᐃᑦ ᐱᓯᒪᒃᖠᖅᑎᐅᓂᖏᓐᓂᒃ (ᐊᑐᓂ) ᐊᕕᒃᓯᑐᖅᓯᒪᓂᒃᑯᑦ”
6. ᓯᕗᓪᓕᖅᐹᒥ ᐸᐸᑦᑎᔩᑦ ᑲᔪᓰᓐᓇᖁᔭᐅᓚᐅᖅᑐᑦ ᑭᓯᐊᓂ ᐱᖓᓱᓂᒃ ᐊᓂᒍᐃᓯᒪᓕᕈᑎᒃ, ᐃᓚᖓ ᓄᓇᑖᕐᓂᕐᒧᑦ ᐊᖏᖃᑎᒌᒍᑎ ᐃᓂᓪᓚᒃᑕᐅᓯᒪᓕᖅᐸᑦ ᐃᓚᒋᔭᐅᔪᓐᓇᖅᑐᓕᒫᑦ ᑲᑐᔾᔨᖃᑎᒌᓪᓘᓐᓃᑦ ᑭᒡᒐᖅᑐᐃᔪᑦ ᓄᓇᓯᒃᑯᓐᓂ ᑎᒍᒥᐊᖅᑎᐅᓪᓚᕆᖕᓂᐊᓕᕐᓂᖏᓐᓄᑦ.
7. ᓄᓇᕗᑖᕐᓂᕐᒧᑦ ᐊᖏᖃᑎᒌᒍᑎ ᐱᒋᐊᖅᑎᓪᓗᒍ, ᐊᖏᖅᑕᐅᑎᓪᓗᒍ ᐱᖁᔨᕗᖔᕈᑕᐅᓪᓗᓂᓗ ᓄᓇᕗᒻᒥᓄᓇᖃᕐᓂᕐᒧᑦᐊᖏᖃᑎᒌᒍᑎᐱᖁᔭᕐᔪᐊᖅ ᔪᓚᐃ 9, 1993ᒥ. ᑕᐃᒪᐃᓐᓂᖓᓄᑦ, ᒪᓕᒃᖢᒍ ᓯᕗᓪᓕᖅᐹᒥ ᐸᐸᑦᑎᔩᑦ, ᒪᑐᔭᐅᓪᓗᐊᓚᐅᕋᓗᐊᕐᒪᑦ ᑖᔅᓱᒪᐅᑉ ᐅᓪᓗᖓᓂ ᐊᕕᒃᑐᖅᓯᒪᔪᑎᒍᑦ ᑲᑐᔾᔨᖃᑎᒌᑦ ᑎᒍᒥᐊᖅᑎᙳᕆᐊᖃᓚᐅᕋᓗᐊᕐᒪᑕ ᓄᓇᓯᒃᑯᓐᓂ.

1993ᒥ ᒪᑐᔭᐅᖁᔭᐅᖏᓐᓂᖓᓄᑦ ᐅᖃᐅᓯᕆᔭᐅᓂᖓ

1. ᒪᑐᔭᐅᙱᖔᕐᓗᓂ ᓯᕗᓪᓕᖅᐹᒥ ᐸᐸᑦᑎᔩᑦ 1993ᒥ, ᐸᐸᑦᑎᔩᑦ ᑲᑎᒪᔨᖏᑦ ᑲᔪᓰᓐᓇᖁᔨᓚᐅᕐᒪᑕ, ᐊᓯᔾᔩᕋᕐᔪᑐᐃᓐᓇᖅᖢᑎᒃ ᒪᓕᒋᐊᓕᖏᓐᓂᒃ.
2. ᓄᓇᓯ ᐸᐸᑦᑎᔩᑦ ᐋᖅᑭᒋᐊᖅᑕᐅᓚᐅᖅᐳᖅ ᐃᓕᔭᐅᒃᑲᓐᓂᖅᖢᓂᓗ ᓯᑎᐱᕆ 15, 1993ᒥ (**1993**ᒥᐸᐸᑦᑎᔩᑦ**),** ᓄᓇᕗᒻᒥ ᓄᓇᖃᕐᓂᕐᒧᑦ ᐊᖏᖃᑎᒌᒍᑎ ᐱᖁᔭᕐᔪᐊᑎᒍᑦ ᐊᐅᓚᔾᔭᒃᑎᑕᐅᒋᐊᓚᐅᖅᐳᖅ ᑲᓇᑕᐅᑉ ᒐᕙᒪᒃᑯᖏᓐᓂᒃ ᔪᓚᐃ 9, 1993ᒥ.
3. 1993ᒥ ᐸᐸᑦᑎᔩᑦ ᓴᖅᑭᔮᓛᓂᒃ ᐅᑯᓂᖓ ᐊᓯᔾᔩᓚᐅᖅᐳᑦ:
   1. “ᐃᓚᒋᔭᐅᔪᒃᓴᑦ” ᑐᑭᖓ ᐃᒪᓐᓇᐅᕗᖅ “ᑭᓇᑐᐃᓐᓇᖅ ᐃᓚᒋᔭᐅᓂᕋᖅᑕᐅᔪᖅ ᐃᓄᐃᑦ ᐃᓚᒋᔭᐅᓯᒪᓂᖏᓐᓂᒃ ᓇᓗᓇᐃᒃᑯᑦᑎᖅᑕᐅᖏᓐᓇᖅᐸᓪᓕᐊᑎᓪᓗᒋᑦ ᑎᑎᕋᖅᓯᒪᔭᕆᐊᓖᑦ ᒪᓕᒃᖢᒍ ᓄᓇᒥ ᓄᓇᖃᖃᑕᐅᓂᕐᒧᑦ ᐊᖏᖃᑎᒌᒍᑎ ᑎᑎᕋᖅᓯᒪᓂᖓ 35ᒦᖦᖢᓂ”;
   2. ᓴᐳᔾᔨᐅᓂᕐᐊᕐᓂᕐᒧ ᐅᖃᐅᓯᕆᔭᐅᓂᖓ; ᐊᒻᒪᓗ
   3. ᐸᐸᑦᑎᔨᐅᓂᖅ ᒪᓂᑑᐸᐅᑉ ᒪᓕᒐᕐᔪᐊᖏᓐᓂᒃ ᑐᙵᕕᖃᓚᐅᑲᖕᓂᐊᕐᓂᖏᓐᓂᒃ.
4. 1993ᒥ ᐸᐸᑦᑎᔩᑦ ᐃᓚᓯᓚᐅᕐᒪᑕ “ᓴᐳᔾᔨᔨᐅᓂᕐᒧᑦ” ᑕᐃᒎᓯᕐᒥᒃ ᑕᐃᔭᐅᓂᐊᓕᕐᓂᖏᓐᓂᒃ ᐅᑯᐊ, ᑕᒪᐃᓐᓂᒃ ᐊᕕᒃᑐᖅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᑦ, ᑐᙵᕕᒃᑯᑦ, ᓄᓇᓯᒃᑯᓪᓗ. ᑕᒪᐃᓐᓂᒃ ᓴᐳᔾᔨᔨᐅᖕᒪᑕ ᓂᕈᐊᖅᓯᔭᕆᐊᓖᑦ ᓄᓇᓯᒃᑯᓐᓄᑦ ᑲᑎᒪᔨᐅᔪᒃᓴᓂᒃ.

ᐅᑎᖅᑐᒃᓴᑦ ᑐᓐᓂᖅᓴᖅᑕᐅᓃᓪᓗ

1. ᑭᓯᐊᓂ 1999ᖑᖅᑎᓪᓗᒍ, ᐅᑎᖅᑎᕕᐅᓂᐊᕐᓂᕐᒧᑦ ᐅᖃᐅᓯᖃᖅᑐᖃᓚᐅᖏᑦᑎᐊᖅᑐᖅ ᓄᓇᓯᒃᑯᓐᓂ ᐱᔾᔪᑎᐅᓪᓗᑎᒃ ᐸᐸᑦᑎᔨᒃᑯᓐᓄᑦ. ᐸᐸᑦᑎᔩᑦ ᑮᓇᐅᔭᓂᒃ ᑐᓂᔭᐅᓚᐅᖏᑦᑐᑦ, ᑐᓐᓂᖅᓴᐃᓚᐅᕐᓇᑎᒡᓗ ᐸᐸᑦᑎᔨᒃᑯᓐᓂᖔᖅᑐᓂᒃ.
2. ᑭᓯᐊᓂ 1999ᖑᓕᖅᑎᓪᓗᒍ,ᓄᓇᓯᒃᑯᑦ ᑮᓇᐅᔭᓂᒃ ᐃᓕᖅᑐᖃᐅᖃᑦᑕᓕᑕᐃᓐᓇᓚᐅᖅᐳᑦ ᓇᖕᒥᓂᕆᔭᐅᔪᑦ ᐊᐅᓚᑕᐅᓪᓗᑎᒡᓗ ᓄᓇᓯᒃᑯᓐᓂ, ᐊᑭᓕᖅᓴᐃᕙᓪᓕᐊᔾᔪᑎᐅᓕᖅᖢᓂᓗ ᓰᐊᐃᐲᓰᑯᓐᓂ ᐊᑐᖅᑐᐊᖅᑕᐅᓯᒪᔪᓂᒃ ᑭᓱᑖᕈᑎᑖᖅᖢᑎᒃ ᐱᓕᕆᕕᖓᓂᒡᓗ ᐊᖏᒡᓕᒋᐊᖅᑎᑦᑎᒋᐊᓕᖅᖢᑎᒃ. ᓄᓇᓯᒃᑯᑦ ᐱᓂᐊᕐᓂᕆᔪᒪᓚᐅᕐᑕᖏᓐᓂᒃ ᐊᑐᖅᖢᑎᒃ ᓇᓗᓇᐃᔭᐃᓂᕐᒥᒃ ᐃᓄᐃᓪᓗ ᐱᕚᓪᓕᕈᑎᒃᓴᖏᓐᓂᒃ ᐃᓚᐅᔪᓐᓇᖁᓪᓗᒍᒃ ᐅᑭᐅᖅᑕᖅᑐᒥ ᑮᓇᐅᔭᓕᐅᕈᓐᓇᕐᓂᕐᒧᑦ ᐱᕚᓪᓕᕈᑎᓂᒃ.ᑮᓇᐅᔭᒃ ᓄᓇᓯᒃᑯᑦ ᓇᖕᒥᓂᕆᔭᖏᓐᓂᒃ ᐃᕐᓂᐅᕈᑎᒃᑰᖅᖢᑎᒃ ᓄᑖᓂᒃ ᓇᖕᒥᓂᖅᑖᕈᑎᒃᓴᓂᒃ ᓴᖅᑭᑦᑏᓕᓚᐅᖅᑐᑦ ᓄᓇᕗᒻᒥᐅᑦ ᐃᓄᖏᓐᓄᑦ.
3. ᐱᒋᐊᖅᖢᓂ 1999ᒥ, ᓄᓇᓯᒃᑯᑦ ᑲᑎᒪᔨᖏᑦ ᐅᑎᖅᑐᒃᓴᐅᑎᑖᕐᓂᐊᓕᕐᓂᖏᓐᓂᒃ ᐅᖃᓚᐅᖅᐳᑦ ᐸᐸᑦᑎᔨᓂᒃ ᐱᔭᐅᓂᐊᖅᖢᑎᒃ ᐊᑭᓕᐅᑎᐅᓪᓗᑎᒡᓗ ᐊᕕᒃᑐᖅᓯᒪᔪᒃᑯᑦ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ.

ᐱᕈᖅᐸᓪᓕᐊᓂᖓ ᐅᓪᓗᒥᓗ ᖃᓄᐃᓕᖓᓂᖓ

1. ᐸᐸᑦᑎᔩᑦ ᐱᖁᑎᖃᕐᓂᖏᑦ ᐊᒃᑐᖅᑕᐅᓂᖃᓚᐅᖅᐳᑦ ᓄᓇᓯᒃᑯᓐᓄᑦ ᑎᒍᒥᐊᖅᑎᐅᔪᓂᒃ. ᓄᓇᓯᒃᑯᓐᓄᑦ ᑎᒍᒥᐊᖅᑕᐅᔪᖅ ᐱᕈᖅᐹᓪᓕᐊᕐᔪᐊᖅᓯᒪᕗᖅ ᓯᕗᓪᓕᕐᒥ ᑎᒍᒥᐊᖅᑎᑖᖅᐸᓪᓕᐊᓕᖅᑎᓪᓗᒋᑦ ᐸᐸᑦᑎᔨᒃᑯᑦ 1976ᒥ.
2. ᐊᑕᐅᓯᖅ ᑎᒍᒥᐊᖅᑎᐅᔪᖅ ᓄᓇᓯᒃᑯᓐᓄᑦ ᑐᓂᔭᐅᓯᒪᓪᓗᓂ ᑮᓇᐅᔭᓕᕆᔨᒃᑯᓐᓄ ᐃᒪᓐᓇᑎᒋ ᑮᓇᐅᔭᖃᖅᑎᒋᓚᐅᖅᑐᖅ $88,000,000 ᔮᓄᐊᕆ 1, 2013ᒥ. ᓄᓇᓯᒃᑯᑦ ᐱᕈᖅᐸᓪᓕᐊᓕᓚᐅᖅᑐᑦ ᐱᖁᑎᖃᖏᑦᑎᐊᒪᕆᒃᖢᑎᒃ ᐱᒋᐊᖅᖢᑎᒃ ᑮᓇᐅᔭᖃᖅᑎᑕᐅᑐᐃᓐᓇᒧᑦ ᐊᑐᖅᑐᐊᒐᕐᓂᒃ 1976ᒥ ᑲᒻᐸᓂᒋᔭᐅᔪᓂᒃ ᐊᖏᔪᓂᒃ ᑮᓇᐅᔭᓕᐅᕈᑎᖃᖅᖢᑎᒃ ᐃᕐᓂᐅᕈᑎᖏᒍᑦ ᐊᕐᕌᒍᑦ 40 ᐃᓗᐊᓂ.
3. ᑖᒃᓰᔭᕆᐊᖃᕈᑏᑦ ᐱᔾᔪᑎᐅᓪᓗᑎᒃ ᐸᐸᑦᑎᔨᒃᑯᑦ ᑐᓂᓯᓚᐅᖅᑐᑦ 95% ᑎᒍᒥᐊᖅᑕᐅᔪᖅ ᐊᕕᒃᓯᕕᐅᓪᓗᓂ ᑐᓂᔭᐅᓪᓗᑎᒡᓗ ᐊᕕᒃᑐᖅᓯᒪᓂᒃᑯᑦ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ 2014ᒥ. 5% ᑎᒍᒥᐊᖅᑕᐅᔪᖅ ᓱᓕ ᐸᐸᑦᑎᔨᓄᑦ ᐸᐸᑦᑎᔨᒃᑯᑦ ᓱᓕ ᓂᕈᐊᕈᓐᓇᐅᑎᖃᐃᓐᓇᖅᖢᑎᒃ ᑎᒍᒥᐊᖅᑎᐅᓂᖏᓐᓄᑦ.

ᐃᓱᒪᒃᓴᖅᓯᐅᕈᑕᐅᓚᐅᕐᓂᖓ ᒪᑐᔭᐅᕙᓪᓕᐊᖁᓪᓗᒍ ᐸᐸᑦᑎᔨᐅᓂᖅ

1. ᐊᑮᑦᐊᑭᓕᒃᓴᓪᓗ. ᐸᐸᑦᑎᔨᒃᑯᑦ ᑖᒃᓰᔭᕆᐊᖃᕐᓂᖏᓐᓄᑦ ᐸᐸᑦᑎᔨᒃᑯᓪᓗ ᐃᖅᑲᖅᑐᐃᕕᒃᑰᖅᑎᑦᑏᓐᓇᕆᐊᖃᕐᓂᖏᓐᓄᑦ ᑮᓇᐅᔭᓕᕆᓂᕐᒧᓪᓗ ᐅᑲᔪᖅᑕᐅᔪᒪᔾᔪᑎᖏᓐᓄᑦ. ᑮᓇᐅᔭᓕᐅᖅᑕᐅᔪᖅ $1 ᑐᓂᓯᔭᕆᐊᖃᕐᒪᑕ ᐸᐸᑦᑎᔨᒃᑯᑦ $2 ᒥᒃ ᐊᑭᓖᔭᕆᐊᖃᖃᑦᑕᕐᒪᑕ ᓄᓇᓯᒃᑯᓐᓄᑦ ᐸᐸᑦᑎᔩᑦ ᐊᑭᓕᖅᓱᐃᖏᓐᓇᖁᓪᓗᒋᑦ ᑖᒃᓰᔭᕈᑎᓂᒃ ᐸᐸᑦᑎᔨᒃᑯᓪᓗ ᐊᑭᓕᒃᓴᖏᓐᓂᒃ.
2. ᑖᒃᓰᔭᖅᓯᒪᓕᖅᑎᓪᓗᒋᑦ ᐃᑲᔫᑎᓂᐊᕐᓂᖓ ᓄᓇᓯ ᑯᐊᐳᕋᐃᔭᒃᑯᓐᓄᑦ ᐸᐸᑦᑎᔨᒃᑯᑦ ᒪᑐᔭᐅᓐᓂᖅᐸᑕ ᑎᒍᒥᐊᖅᑎᐅᓂᕆᔮ ᓄᓇᓯᒃᑯᓐᓂᒃ, ᓄᓇᓯᒃᑯᑦ ᐋᖅᑭᒃᑕᐅᔪᓐᓇᖅᑐᑦ ᑖᒃᓰᔭᖃᑦᑕᕈᓐᓃᕐᓗᑎᒃ ᓇᖕᒥᓂᖅ ᐃᓚᒋᔭᐅᔪᓕᒫᓪᓗ ᐊᒃᑐᐊᖓᔪᑦ ᓄᓇᕗᒻᒦᓱᖓᕈᑎᒃ.
3. ᓄᑖᖅᑖᒃᓰᔭᕈᑎᓄᑦᒪᓕᒐᖅ*.* ᐸᐸᑦᑎᔨᒃᑯᑦ ᐊᔾᔨᒋᙱᑖᒍᑦ ᑎᑎᕋᖅᑐᐃᔭᕆᐊᖃᓕᕐᒪᑕ ᑖᒃᓰᔭᕈᑎᓂᒃ ᐊᕐᕌᒍᖓ ᐃᓱᓕᓐᓂᖃᕆᐊᖃᓕᕐᒪᑦ ᑎᓯᐱᕆ 31, 2021ᒥ. ᑕᒪᓐᓇ ᑎᑎᕋᕆᐊᖃᕐᓂᖅ ᐃᓚᖃᕐᒪᑦ ᑎᑎᕋᖃᓯᐅᔾᔨᔭᕆᐊᖃᓕᖅᖢᑎᒃ, ᐊᑎᖓ, ᑐᕌᕈᑎᖓ, ᐃᓅᕕᐊ, ᐃᖅᑲᓇᐃᔭᕈᓐᓇᐅᑎᐅᓪᓗ ᓈᓴᐅᑎᖓ ᑎᒍᒥᐊᖅᑎᐅᔪᓕᒫᓄᑦ, ᐃᓚᒋᔭᐅᔪᓕᒫᓄᑦ ᐊᓯᖏᓐᓄᓪᓗ. ᑎᑎᕋᕆᐊᖃᕐᓂᖅ ᐱᔭᕆᑐᔪᐊᓘᖕᒪᑦ ᐊᕐᕌᒍᑕᒫᕐᓗ ᐊᑭᖏᑦ ᐊᖏᒡᓕᕙᓪᓕᐊᕙᒃᖢᑎᒃ ᐊᑭᑦᑐᕈᑎᒻᒪᕆᒃᐸᒃᑐᖅ.

ᒪᑐᔭᐅᕙᓪᓕᐊᓕᕐᓂᖓ

1. ᐊᐅᓚᔾᔪᑕᐅᔪᖅᐱᖁᔭᕐᔪᐊᖅᓄᓇᕗᒻᒧᑦᓅᑕᐅᓂᖓ ᑎᒍᒥᐊᖅᑎᐅᔪᑦ ᐋᖅᑮᒋᐊᓚᐅᕐᒪᑕ ᐸᐸᑦᑎᔩᑦ ᐅᑐᐱᕆ 22, 2019ᒥ ᒪᓂᑑᐸᐅᑉ ᐱᖁᔭᕐᔪᐊᖏᑎᒍᑦ ᐊᑐᐃᓐᓇᕋᓗᐊᕐᒪᑕ ᓄᓇᕗᒻᒧᑦ ᓅᑕᐅᓚᐅᖅᑐᑦ. ᐸᐸᑦᑎᔨᒃᑯᑦ ᒪᑐᔭᐅᕙᓪᓕᐊᓂᐊᓕᕐᓂᖏᓐᓄᑦ, ᒪᓂᑑᐸᐅᑉ ᐱᖁᔭᕐᔪᐊᖏᓐᓂ ᒪᓕᒐᖃᖅᔮᔪᓐᓃᖅᑐᑦ. ᐊᒻᒪᓗ, ᑮᓇᔭᓕᕆᔾᔪᑏᑦ ᑐᓂᔭᐅᓂᐊᓕᖅᑎᓪᓗᒋᑦ ᐸᐸᑦᑎᔨᒃᑯᓐᓄᑦ, ᑎᒍᒥᐊᖅᑎᐅᔪᑦ ᐃᓱᒪᒃᓴᖅᓯᐅᓚᐅᕐᒪᑕ ᓄᓇᕗᒻᒥ ᐃᖅᑲᖅᑐᐃᕕᓕᕆᔨᒃᑯ ᑐᑭᓯᒪᓂᓴᐅᒐᔭᕐᓂᖏᓐᓂᒃ ᐃᓄᐃᑦ ᐱᖅᑯᓯᖏᓐᓂᒃ, ᐋᖅᑭᐅᒪᓂᖏᓐᓂᒃ, ᓄᓇᕗᒻᒥ ᑭᒡᒐᖅᑐᐃᕕᐅᔪᓂᒃ ᐊᑐᖅᑕᐅᕙᒃᑐᓂᒡᓗ ᐱᔨᑦᑎᕋᕈᑏᑦ ᐊᒃᑐᖅᑕᐅᑐᐃᓐᓇᕆᐊᖃᕐᓂᖏᓐᓄᑦ ᐸᐸᑦᑎᔨᒃᑯᓪᓗ ᑮᓇᐅᔭᓕᔨᕆᔾᔪᑎᓂᒃ ᑐᓂᔭᐅᓯᒪᓕᖅᐸᑕ.
2. ᐃᓚᒋᔭᐅᔪᑦᑐᓐᓂᖅᓴᐃᓂᕐᓗᒪᑐᔭᐅᔪᒧᑦ*.*ᐸᐸᑦᑎᔨᒃᑯᑦ ᐅᖃᓚᐅᕐᒪᑕ ᑐᓐᓂᖅᓴᖅᑕᐅᓂᖓ ᐸᐸᑦᑎᔩᑦ ᐱᖁᑎᖏᓐᓂᒃ, ᑎᒍᒥᐊᖅᑏᑦ ᐱᔭᕆᐊᖃᕐᒪᑕ ᐅᑭᐅᑭᓗᐊᖅᑐᓄᑦ ᑎᒥᒥᒍᓪᓗ ᐊᔪᕈᑎᓕᖕᓄᑦ ᐸᐸᑦᑎᔨᐅᔭᕆᐊᖃᕐᓂᖏᓐᓄᑦ. ᑕᒪᓐᓇ ᐱᔾᔪᑎᒋᓪᓗᒍ ᑎᒍᒥᐊᖅᑎᐅᔪᑦ ᑭᒃᑯᓕᒫᓄᑦ ᐅᑭᐅᑭᓗᐊᖅᑎᓪᓗᒋᑦ ᑎᒥᒥᒍᓪᓗ ᐊᔪᕈᑎᖃᖅᑎᓪᓗᒋᑦ ᑐᑭᓯᓇᕋᔭᖏᒻᒪᑦ ᐊᑭᑦᑐᕈᑕᐅᑐᐃᓐᓇᕋᔭᖅᖢᓂᓗ. ᐸᐸᑦᑎᔩᑦ ᑐᓂᓯᓯᒪᖕᒪᑕ, ᐃᓚᒋᔭᐅᔪᑦ ᐃᓚᒋᔭᐅᓂᖏᓐᓄᑦ ᐊᕕᒃᑐᖅᓯᒪᓂᒃᑯᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᓐᓂᒃ, ᑐᓂᓯᓯᒪᓕᖅᑐᑦ (ᑕᐃᒪᙵᑦ 1993ᒥ) ᑕᒪᓐᓇ ᐲᖅᑕᐅᓂᐊᖅᑎᓪᓗᒍ, ᐸᐸᑦᑎᔩᑦ ᐱᖁᑎᖏᑦ ᐊᕕᒃᑐᖅᑕᐅᔭᕆᐊᖃᕐᓂᕐᒪᑕ ᑕᒪᐃᓐᓄᓕᒫᖅ ᐃᓚᒋᔭᐅᔪᓄᑦ ᑎᑎᕋᖅᑕᐅᓯᒪᓪᓗᑎᒃ ᐃᓄᐃᑦ ᐃᓚᒋᔭᐅᔪᑦ ᑎᑎᕋᖅᓯᒪᓂᖏᓐᓂᒃ ᐊᕕᒃᑐᖅᑕᐅᔭᕆᐊᖃᓕᕐᓗᑎᒃ. ᑕᒪᓐᓇ ᐊᑐᖅᑕᐅᓗᓂ ᐱᐅᓂᒃᓴᐅᒐᔭᖅᑐᖅ ᑮᓇᐅᔭᖅᑐᖏᓐᓂᖅᓴᐅᓗᓂᓗ.
3. ᐊᒃᓱᕈᕐᓇᓗᐊᖁᓇᒍ, ᑎᒍᒥᐊᖅᑏᑦ ᐋᖅᑭᒃᓯᓚᐅᖅᑐᑦ ᐸᐸᑦᑎᔩᑦ ᐅᑐᐱᕆ 22, 2019ᒥ (“**2019** ᐸᐸᑦᑎᔩᑦ) ᐱᔾᔪᑎᒋᓪᓗᒍ, ᐲᖅᑕᐅᓐᓂᖅᐸᑦ ᐸᐸᑦᑎᔨᒃᑯᑦ, ᑎᒍᒥᐊᖅᑎᐅᔪᑦ ᐊᑭᓖᔭᕆᐊᖃᕋᔭᕐᒪᑕ ᐊᑭᓕᒃᓴᕆᔭᐅᔪᑦ ᑕᒪᐃᓐᓄᓕᒫᖅ ᐃᓚᒋᔭᐅᔪᓄᑦ ᐊᕕᒃᑐᖅᓯᒪᔪᒃᑯᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᓐᓂᒃ ᑭᒡᒐᖅᑐᐃᓪᓗᑎᒃ ᐊᑐᓂ ᐃᓚᒋᔭᐅᔪᓂᒃ. ᐊᕕᒃᑐᖅᓯᒪᔪᒃᑯᑦ ᐃᓄᐃᑦ ᑲᑐᔾᔨᖃᑎᒌᒡᕕᖏᑦ ᓴᖅᑭᓯᒪᖕᒪᑕ ᐃᑲᔪᖅᑕᐅᖁᓪᓗᒋᑦ ᐃᓄᐃᑦ ᐃᓚᒋᔭᐅᔪᑎᒋᔭᖏᑦ, ᐊᕕᒃᑐᖅᓯᒪᓂᒃᑯᑦ ᐃᓄᐃᒃ ᑲᑐᔾᔨᖃᑎᒌᖏᑦ ᐃᑲᔪᕆᐊᖃᕐᒪᑕ ᐃᓚᒋᔭᐅᔪᓂᒃ, ᑕᒪᓐᓇ ᐊᕕᒃᑐᐃᓂᐊᖅᑎᓪᓗᒋᑦ ᑐᓐᓂᖅᓴᐅᓂᖅ ᐃᓗᐊᓛᖑᒐᔭᖅᑐᖅ ᐸᐸᑦᑎᔨᒃᑯᑦ ᐱᖁᑎᓕᕆᓂᕐᖏᓐᓄᑦ. ᑕᐃᒪᓐᓇᓗ ᐸᐸᑦᑎᔨᐅᖄᖅᓯᒪᔪᑦ ᐋᖅᑭᒃᓯᒪᓚᐅᖅᖢᓂᔾᔪᒃ, ᐸᐸᑦᑎᔨᐅᔪᑦ ᑮᓇᐅᔭᕆᖓ ᑐᓂᔭᐅᔭᕆᐊᖃᕐᓂᖏᓐᓂᒃ ᑲᑐᔾᔨᖃᑎᒌᓄᒃ ᑭᒡᒐᖅᑐᐃᓗᑎᒃ ᐃᓚᒋᔭᐅᔪᓂᒃ. ᐊᓯᔾᔨᖅᑕᐅᓂᖏᑦ ᐋᖅᑭᒋᐊᖅᓯᔪᓐᓇᕐᓂᕐᒧᑦ ᐊᑐᖅᖢᑎᒃ ᐸᐸᑦᑎᔨᒃᑯᑦ ᐅᖃᕆᖃᑐᖏᑦᑐᑦ ᑭᓇᓕᒫᓂᒥᒃ ᑭᓯᐊᓂ ᑎᒍᒥᐊᖅᑎᑐᐊᓄᑦ.

ᓂᐅᕕᐊᒃᓴᐅᓂᖓ ᑐᓐᓂᖅᓴᖅᑕᐅᔾᔪᑎᐅᓂᖓᓗ ᓄᓇᓯᒃᑯᓐᓂᒃ ᑎᒍᒥᐊᕈᑏᑦ

1. ᐸᐸᑦᑎᔩᑦ ᐅᖃᓚᐅᕐᒪᑕ ᓄᓇᓯᒃᑯᓐᓂᒃ ᑎᒍᒥᐊᕈᑏᑦ ᐱᓯᒪᔭᐅᖏᓐᓇᕋᓱᒃᑲᓗᐊᖅᐸᑕ ᐸᐸᑦᑎᔨᒃᑯᓐᓂ ᐃᓚᒋᔭᐅᔪᓄᑦ ᐃᓗᐊᖏᓕᐅᕈᑎᒐᔭᕐᒪᑦ.
2. ᑎᒍᒥᐊᖅᑎᐅᔪᑦ ᐅᖃᓚᐅᕐᒪᑕ ᓄᓇᓯᒃᑯᓐᓂᒃ ᑎᒍᒥᐊᖅᑕᐅᔪᓂᒃ ᓂᐅᕕᖅᑕᐅᔪᓐᓇᕐᓂᖏᓐᓂᒃ ᓄᓇᓯᒃᑯᓐᓂ ᑮᓇᐅᔭᖃᕈᑕᐅᓕᕐᓗᑎᒃ ᐸᐸᑦᑎᔨᓄᑦ. ᐊᒥᐊᒃᑯᔪᑦ ᑐᓐᓂᖅᓴᖅᑕᐅᓕᕐᓗᑎᒃ ᐊᕕᒃᑐᖅᓯᒪᓂᒃᑯᑦ ᐃᓄᐃᑦ ᑲᑐᔾᔨᖃᑎᒌᖏᑎᒍᑦ ᑎᓯᐱᕆ 2020 ᓄᕐᖑᐊᓂ. ᒫᓐᓇ, ᓄᓇᓯᒃᑯᑦ ᑎᒍᒥᐊᖅᑕᐅᓂᖓ ᐱᒋᔭᐅᖕᒪᑕ ᐊᕕᒃᑐᖅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᓐᓂᒃ ᐊᒻᒪ/ᓘᓐᓃᑦ ᐱᕙᓪᓕᐊᔪᓕᕆᔨᒃᑯᑦ ᑯᐊᐳᕋᐃᔭᖏᓐᓂᒃ.
3. ᓂᕈᐊᕈᓐᓇᐃᓐᓇᖁᓪᓗᒋᑦ ᑐᓐᓂᖅᓴᐃᓚᐅᖏᑎᓪᓗᒋᓪᓗ ᑎᒍᒥᐊᖅᑕᐅᔾᔪᑎᓂᒃ ᐸᐸᑦᑎᔨᓄᑦ, ᓄᓇᓯᒃᑯᑦ ᑎᒍᒥᐊᖅᓯᔩᓪᓗ ᓂᕈᐊᕆᐊᖃᕋᔭᖅᑐᑦ ᑕᒪᐃᓐᓂ ᐊᖏᕐᓗᑎᒃ ᑎᒍᒥᐊᖅᑎᐅᔪᑦ ᐊᖏᖃᑎᒌᒍᑎᖏᒍᑦ ᐊᑐᓂ ᐊᕕᒃᓯᒪᓂᒃᑯᑦ ᐊᔾᔨᒌᓂᒃ ᓂᕈᐊᕈᓐᓇᕐᒪᑕ ᓄᓇᓯᒃᑯᓐᓂ. ᑕᒪᓐᓇ ᐸᖅᑭᑦᑎᔨᐅᓂᖏᓐᓂᒃ ᐱᒋᐊᕐᖓᓚᐅᖅᓯᒪᖕᒪᑦ ᐸᐸᑦᑎᔩᑦ ᑐᓐᓂᖅᓴᐃᓚᐅᖏᑎᓪᓗᒋᑦ ᓄᓇᓯᒃᑯᓐᓂ ᑎᒍᒥᐊᖅᑕᐅᔾᔪᑎᓄᑦ.
4. ᐸᐸᑦᑎᔨᒃᑯᑦ ᐱᖁᑎᖃᓕᕐᒪᑕ ᐱᑎᑕᐅᓂᐊᕐᓂᕋᖅᑕᐅᓯᒪᓪᓗᑎᒡᓗ ᑐᓂᔭᐅᓯᒪᓪᓗᓂ ᓄᓇᓯᒃᑯᓐᓂ $3,502,311.94. ᑐᓂᓯᓂᐊᕐᓂᕋᐃᓂᖓ ᐊᑐᖅᑕᐅᓂᐊᖅᖢᓂ ᐸᐸᑦᑎᔩᑦ ᐊᑭᓕᒃᓴᖏᓐᓂᒃ ᑮᓇᐅᔭᐃᓪᓗ ᑐᓂᔭᐅᕙᓪᓕᐊᓕᖅᑎᓪᓗᒋᑦ ᐊᑭᓕᐅᑎᓄᑦ.
5. ᑖᒃᑯᐊ ᑮᓇᐅᔭᑦ ᐱᓯᒪᔭᐅᖏᓐᓇᓚᐅᑲᖕᓂᐊᖅᑐᑦ ᑭᓯᐊᓂ ᐱᔪᓐᓇᐅᑎᒋᔭᐅᔪᖅ ᑮᓇᐅᔭᓕᕆᔨᐅᓂᖏᓐᓂᒃ ᑐᓂᔭᐅᓐᓂᖅᐸᑦ, ᑭᖑᓪᓕᖅᐹᒥᓪᓗ ᑖᒃᓰᔭᕈᑎᓂᒃ ᑎᑎᕋᖅᑐᐃᓐᓂᖅᐸᑕ ᐸᐸᑦᑎᔩᑦ ᑐᓂᔭᐅᓗᑎᒡᓗ ᐃᓕᓴᕆᔭᐅᔾᔪᑎᒥᒃ ᐊᑭᓕᒃᓴᖃᕈᓐᓃᕐᓂᖏᓐᓂᒃ ᑲᓇᑕᒥ ᐄᑲᒪᑖᒃᓯᓕᕆᒃᑯᓐᓂ. ᑮᓇᐅᔭᑦ ᐊᒥᐊᒃᑯᔪᑦ ᑐᓐᓂᖅᓴᖅᑕᐅᓕᑕᐃᓐᓇᕋᔭᖅᑐᑦ ᐊᕕᒃᑐᖅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ ᒪᓕᔅᓗᒍ ᐃᓕᔭᐅᒃᑲᓐᓂᕐᓂᖓ 2019 ᐸᐸᑦᑎᔨᐅᓂᕐᒧᑦ ᐊᖏᖃᑎᒌᒍᑎ.